«Финн-йöгра этно-культурнöй выль паркын войтыркостса скульптурнöй гöгрöс паса V симпозиум лоас нöшта öти тшупöдöн финн-йöгра войтырлöн этнокультураын творческöй öтувтчöмлы», - вöзйис Коми Республикаса Юралысь Вячеслав Гайзер

Та йылысь Вячеслав Гайзер висьталiс «Финн-йöгра мир. Вместе (Öттшöтш)» IV войтыркостса скульптурнöй симпозиум тупкигöн, мый мунiс Коми Республикаса национальнöй галереяын.

Вячеслав Гайзер пасйис, мый, сылöн чайтöм серти, симпозиумын участвуйтысьяс вермисны пöртны олöмö медшöр мог: öтувтны финн-йöгра войтырöс. «И лоас правильнö войтыркостса скульптурнöй гöгрöс паса V симпозиумсö нуöдны финн-йöгра этно-культурнöй паркын Сыктывдiн районса Ыб сиктын. А татшöм мероприятиеяс дырйи чужöм уджъясыс лоасны озырлунöн оз сöмын Коми Республикаса национальнöй галереялöн, но и миян республикаса каръясын да районъясын изэрдъяслöн мичлунöн», - вöзйис Коми Республикаса Юралысь.